Document ID: /roh_data/filtered/fineweb-2-filterrobots_roh.jsonl.gz/39416

Il stadi d'inslas en il Pacific Palau scumonda sco emprim pajais dal mund insumma cremas da sulegl nuschaivlas. Cunquai vul il pajais tranter l'Australia ed il Giapun proteger grips da curals e peschs. Tenor enconuschientschas scientificas effectueschan chemicalias da cremas da sulegl numnadamain, gia en pitschnas quantitads, che curals sensibels moran.
Tgi che importa u venda cremas da sulegl scumandadas sin las inslas da Palau sto a partir dad immediat quintar cun in chasti da 890 euros. Ultra da quai èn las inslas vegnidas proclamadas sco pli grond territori da protecziun da la mar.
Sin las inslas da Hawaii vala in tal scumond a partir dal 2021.
Ord l'archiv
RTR novitads 11:00